Prognosen viser, hvor meget man kan forvente at få udbetalt, når man går på pension. Alle kunder får en prognose fra deres pensionsselskab. Prognosen er lavet ud fra nogle antagelser om bl.a. afkast, inflation og levetid. Det kan ikke forudsiges præcist, hvordan disse forhold udvikler sig i fremtiden. Der er derfor en usikkerhed på prognosen. Fra 1. januar 2020 skal alle prognoser også vise usikkerheden. \r Nogle af de antagelser, der ligger bag prognosen, er fælles for alle pensionsselskaber baseret på et gennemsnitligt pensionsselskab og den forventede samfundsudvikling. Prognosen kan derfor ikke bruges til at sammenligne pensionsselskabernes afkast og omkostninger, fordi der i praksis kan være store forskelle mellem pensionsselskabernes afkast og omkostninger.